RBF แรลลี่ยาวไม่แคร์ติด Cash Balance! ทะยานต่อ 6% เก็งฯ ไตรมาส 4 กำไรโตแกร่ง
RBF แรลลี่ยาวไม่แคร์ติด Cash Balance! ทะยานต่อ 6% เก็งฯไตรมาส 4 กำไรโตแกร่ง ล่าสุดอยู่ที่ 12.80 บาท บวก 0.70 บาท หรือ 5.79% มูลค่าซื้อขาย 100.71 ล้านบาท
RBF แรลลี่ยาวไม่แคร์ติด Cash Balance! ทะยานต่อ 6% เก็งฯไตรมาส 4 กำไรโตแกร่ง ล่าสุดอยู่ที่ 12.80 บาท บวก 0.70 บาท หรือ 5.79% มูลค่าซื้อขาย 100.71 ล้านบาท
5 ก.พ. 2564

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.36 น. อยู่ที่ 12.80 บาท บวก 0.70 บาท หรือ 5.79% สูงสุดที่ 12.90 บาท ต่ำสุดที่ 12.20 บาท ด้วยมูลค่าซื้อขาย 100.71 ล้านบาท

ทั้งนี้ บล.ทิสโก้ ระบุในบทวิเคราะห์ แนะนำ “ซื้อ” RBF ราคาเป้าหมาย 11.10 บาท/หุ้น คาด RBF จะสามารถทำกำไรสุทธิไตรมาส 4/63 ได้ราว 131 ล้านบาท หรือเพิ่มขึ้น 32% เมื่อเทียบจากปีก่อน ด้วยปัจจัยอย่างการเพิ่มกำลังการผลิตในต่างประเทศ การเติบโตของธุรกิจอาหารและเครื่องดื่มภายในประเทศ และอัตราค่าใช้จ่ายดำเนินงานต่อยอดขายที่ต่ำลง
อย่างไรก็ดี คาดกำไรลดลง 7% เมื่อเทียบจากไตรมาสก่อน เนื่องจากการออกผลิตภัณฑ์ใหม่ๆ ที่ลดลง ในหมวดสารปรุงแต่งรสและกลิ่น คาด EPS จะเพิ่มขึ้น 13.5% ในช่วง 2021F และ 11.4% ในช่วง 2022F จาก 1) การเพิ่มกำลังการผลิตในเวียดนาม และการเข้าสู่เฟส 2 ของโครงการขยายกำลังการผลิตเกล็ดขนมปังในอินโดนีเซียในช่วงกลางปี 2022 2) นวัตกรรมอาหารรูปแบบใหม่ เช่น ผลิตภัณฑ์ที่ทำจากพืช/ไร้กลูเตน/คาร์โบไฮเดรตต่ำ, อาหารเสริม และการผลิตรสชาติแบบพิเศษ
อนึ่ง ตลาดหลักทรัพย์แห่งประเทศไทย (ตลท.) ประกาศให้บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF เข้าข่ายมาตรการกำกับการซื้อขาย ระดับ 1 : Cash Balance ตั้งแต่วันที่ 1 ก.พ.2564 สิ้นสุด 12 มี.ค.2564